**Ministru kabineta noteikumu projekta „Grozījumi Ministru kabineta 2015. gada 14.aprīļa noteikumos Nr.194 „Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem””
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015. gada 14.aprīļa noteikumos Nr.194 „Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”” (turpmāk – noteikumu projekts) ir sagatavots, pamatojoties uz Saeimā 2016.gada 23.novembrī pieņemtajiem grozījumiem likumā “Par akcīzes nodokli” 18.panta piektās daļas 2.punkta “a” apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir nodrošināt, lai ar 2017./2018. saimniecisko gadu tiek atceltas tiesības iegādāties degvielu ar samazināto akcīzes nodokļa likmi par zemes platību, kurā tiek audzēta kukurūza biogāzes ieguvei, un noteikt, ka lauksaimniecības produkcijas ražotājam, kura saimniecībai ir piešķirts bioloģiskās saimniecības statuss, ieņēmumi no lauksaimnieciskās ražošanas būs jānodrošina 200 *euro* apmērā, rēķinot uz katru kārtējā gadā atbalstam deklarēto un apstiprināto hektāru skaitu.Ministru kabineta 2015. gada 14. aprīļa noteikumu Nr. 194 „Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem” (turpmāk – noteikumi) 7. punktā ir noteikts, ka lauksaimniecības produkcijas ražotājs nav tiesīgs iegādāties marķētu dīzeļdegvielu tādas lauksaimniecībā izmantojamās zemes platības apstrādāšanai, kurā audzē augus, ko tradicionāli izmanto par enerģētisko koksni, un kura saskaņā ar normatīvajiem aktiem par tiešo maksājumu piešķiršanas kārtību lauksaimniekam ir deklarēta vienotā platības maksājuma saņemšanai ar kultūraugu un zemes izmantošanas kodu 641 (miežubrālis (*Phalaris arundinacea L*.)), 642 (klūdziņprosa (*Panicum virgatum*)), 644 (apse (*Populus spp*.)), 645 (kārkls (*Salix spp*.)) un 646 (baltalksnis (*Alnus incana*)).Latvijā arī kukurūza tiek audzēta gan lopbarības un sēklas iegūšanai, gan biogāzes ieguvei kā enerģētiskā kultūra. Saskaņā ar Ministru kabineta 2015. gada 10. marta noteikumu Nr. 126 “Tiešo maksājumu piešķiršanas kārtība lauksaimniekiem” 2. pielikumu kukurūza atkarībā no tās audzēšanas mērķa var tikt deklarēta tiešmaksājumu saņemšanai ar dažādiem kultūraugu kodiem (kultūraugu kods 791 – “kukurūza biogāzes ieguvei”, kods 741 – “citur neminēta kukurūza”). Tā kā kukurūza biogāzes ieguvei, tāpat kā citas enerģētiskās kultūras, atšķirībā no lopbarības kukurūzas un sēklas kukurūzas neietilpst Līguma par Eiropas Savienības darbību 1. pielikumā, ar grozījumu noteikumu 7. punktā enerģētisko kultūraugu kodu saraksts tiek papildināts ar kultūraugu kodu 791 (kukurūza, ko audzē biogāzes ieguvei), tādējādi paredzot, ka par lauksaimniecībā izmantojamo zemi, kurā tiks audzēta kukurūza biogāzes ieguvei, nebūs tiesības iegādāties dīzeļdegvielu ar samazināto akcīzes nodokļa likmi. Noteikumu 8.1. apakšpunktā noteikts, ka lauksaimniecības produkcijas ražotājs ir tiesīgs saņemt dīzeļdegvielu ar samazinātu akcīzes nodokļa likmi par to kārtējā gada atbalstam deklarēto un apstiprināto hektāru skaitu, meža vai purva zemes platību vai pieteikto zemes hektāru skaitu zem zivju dīķiem, par kuriem atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par pēdējo noslēgto gadu ieņēmumi no lauksaimnieciskās ražošanas vai akvakultūras produkcijas ražošanas ir vismaz 285*euro* no hektāra, neieskaitot saņemto valsts un Eiropas Savienības atbalstu (turpmāk – ieņēmumi). Pamatojoties uz noteikumu pārejas noteikumu 31.1 punktu, no 2017. gada 2. aprīļa ieņēmumos netiks iekļauti par iepriekšējo gadu saņemtie Eiropas Savienības atbalsta maksājumi pasākumu "Bioloģiskā lauksaimniecība" un "Agrovide un klimats" apakšpasākumos (izņemot apakšpasākumā "Bioloģiskās daudzveidības uzturēšana zālājos") saskaņā ar normatīvajiem aktiem par valsts un Eiropas Savienības lauku attīstības atbalsta piešķiršanu, administrēšanu un uzraudzību vides un lauku ainavas uzlabošanai 2014.–2020. gada plānošanas periodā. Tā kā saimniecības, kurās tiek izmantotas bioloģiskās lauksaimniecības saimniekošanas prakses un metodes, ievērojot normatīvajos aktos par bioloģisko lauksaimniecību noteiktos ierobežojumus, īpaši attiecībā uz augu aizsardzības līdzekļu un mēslošanas līdzekļu lietošanu, nespēj iegūt vienlīdz lielas ražas apjomu no viena hektāra salīdzinājumā ar konvenciālajām saimniecībām, kurām nav šādu ierobežojošu nosacījumu, bioloģiskajām saimniecībām jānosaka saudzīgākas prasības attiecībā uz minimālo ieņēmumu apmēru no viena apsaimniekotā zemes hektāra –  200 *euro*/ha.Spēkā esošie noteikumi nosaka, ka prasību par minimālo ieņēmumu nodrošināšanu uz atbalstam deklarēto un apstiprināto hektāru nepiemēro, ja lauksaimniecības produkcijas ražotājs ir uzsācis saimniecisko darbību lauksaimniecībā un reģistrējis to Uzņēmumu reģistrā vai Valsts ieņēmumu dienestā laikposmā no iepriekšējā gada 1. aprīļa līdz kārtējā gada 1. jūnijam. Administrējot šo prasību, ir atklājies, ka Valsts ieņēmumu dienestā tiek uzkrāta nevis informācija par to, kurā datumā nodokļa maksātāji reģistrē tādu darbības veidu kā lauksaimniecība, bet gan par to, kurā gadā tiek reģistrēts saimnieciskās darbības veids, tāpēc nav iespējams noteikt, vai lauksaimnieks saimniecisko darbību kā lauksaimniecību ir reģistrējis, piemēram, 1. februārī vai 1. aprīlī. Tādējādi ir nepieciešams noteikt, ka tad, ja lauksaimniecības produkcijas ražotājs ir uzsācis saimniecisko darbību lauksaimniecībā un reģistrējis to Uzņēmumu reģistrā vai Valsts ieņēmumu dienestā laikposmā no iepriekšējā gada 1. janvāra līdz kārtējā gada 1. jūnijam, nepiemēro prasību par minimālo ieņēmumu nodrošināšanu uz atbalstam deklarēto un apstiprināto hektāru.Noteikumi nosaka, ka lauksaimniecības produkcijas ražotājs kārtējā gadā laikposmā no 10. aprīļa līdz 1. jūnijam iesniedz Lauku atbalsta dienesta reģionālajā lauksaimniecības pārvaldē iesniegumu, lai saņemtu tiesības iegādāties marķētu dīzeļdegvielu. Tomēr no 2017. gada lauksaimniecības produkcijas ražotājs, deklarējot lauksaimniecībā izmantojamo zemi vienotā platību maksājuma saņemšanai varēs aizpildīt arī iesniegumu, lai saņemtu tiesības iegādāties marķētu dīzeļdegvielu. Līdz ar to noteikumu projekts precizē iesnieguma iesniegšanas kārtību, nenosakot konkrētu datumu, no kura pretendentam ir jāiesniedz iesniegums, lai varētu pretendēt uz tiesībām iegādāties marķētu dīzeļdegvielu.Noteikumu projekts paredz mainīt Lauku atbalsta dienesta lēmumu pieņemšanas nosacījumus. Noteikumos noteikts, ka līdz kārtējā gada 30.oktobrim lauksaimniekiem piešķir tiesības iegādāties marķētu dīzeļdegvielu 75 procentu apmērā. Tomēr ik gadu lauksaimniecības produkcijas ražotājiem līdz kārtējā gada 30.oktobrim ir nepieciešams iegādāties vairāk dīzeļdegvielas. Gan lopkopība, gan augkopība ir tās lauksaimniecības nozares, kurās veidojas situācija, ka pirmajos piecos mēnešos nepietiek ar 75% no kopējā saimnieciskajā gadā piešķirtā marķētās dīzeļdegvielas daudzuma. Jāņem vērā, ka aktīvākie lauksaimniecības darbi norit laika periodā no jūnija līdz novembrim. Lopkopības un augkopības lauksaimniecības nozares ir arī tās, kurām pavasara lauksaimniecības darbu veikšanai ik gadu ir papildus jāiegādājas dīzeļdegviela ar pilnu akcīzes nodokļa likmi. Jo kopējais piešķirtais marķētās dīzeļdegvielas ar samazinātu akcīzes nodokļa likmi ir nepietiekošs, lai nodrošinātu visā saimnieciskajā gadā nepieciešamo dīzeļdegvielas apjomu, lai lopkopības un augkopības nozaru saimniecības varētu pilnībā veikt lauksaimniecības darbus. Noteikumu projekts paredz arī par vienu mēnesi – līdz 30.novembrim, pagarināt termiņu, līdz kuram Lauku atbalsta dienests atkārtoti izvērtēs lauksaimniecības produkcijas ražotāja atbilstību. Tāpēc noteikumu projekts paredz, ka līdz kārtējā gada 30.novembrim lauksaimniecības produkcijas ražotājiem piešķirs tiesības iegādāties marķētu dīzeļdegvielu līdz 90 procentiem no lauksaimniecības produkcijas ražotājam piešķirtā marķētās dīzeļdegvielas kopējā daudzuma kārtējam saimnieciskajam gadam.Ar noteikumu projektu tiek precizēts noteikumu 1. un 2. pielikums atbilstoši grozījumiem Ministru kabineta 2015.gada 10.marta noteikumos Nr.126 “Tiešo maksājumu piešķiršanas kārtība lauksaimniekiem” un Ministru kabineta 2015.gada 7.aprīļa noteikumos Nr.171 “Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā.Saskaņā ar likuma “Par akcīzes nodokli” 18.panta piektās daļas 3.punkta “c” apakšpunktu par zālāju, ja tiek nodrošināts minimālais lauksaimniecības dzīvnieku blīvums vismaz 0,5 nosacītās liellopu vienības uz vienu hektāru (bioloģiskajās saimniecībās blīvums vismaz 0,4 nosacītās liellopu vienības uz vienu hektāru), piešķir 130 litru uz vienu hektāru platības. Saskaņā ar noteikumu 1. pielikuma 3.4. apakšpunktu par platību, kas deklarēta brīvprātīgam saistītajam atbalstam par serificētu stiebrzāļu un lopbarības augu sēklu, lauksaimniecības produkcijas ražotājs ir tiesīgs saņemt 100 litru uz vienu hektāru platības. Tā kā lucerna tiek audzēta gan sēklai, gan lopbarībai, noteikumu projekts paredz noteikt, ka tad, ja lauksaimniecības produkcijas ražotājs par lucernas aizņemtu platību nodrošina minimālo lauksaimniecības dzīvnieku blīvumu vismaz 0,5 nosacītās liellopu vienības uz vienu hektāru (bioloģiskajās saimniecībās blīvumu vismaz 0,4 nosacītās liellopu vienības uz vienu hektāru), viņš par šo platību ir tiesīgs iegādāties marķētu dīzeļdegvielu ar samazinātu akcīzes nodokļa likmi 130 litru uz vienu hektāru.Tādējādi noteikumu projekts paredz, ka:1) ar 2017./2018. saimniecisko gadu tiek atceltas tiesības iegādāties degvielu ar samazināto akcīzes nodokļa likmi par zemes platību, kurās tiek audzēta kukurūza biogāzes ieguvei (kultūraugu kods 791);2) lauksaimniecības produkcijas ražotājam, kura saimniecībai ir piešķirts bioloģiskās saimniecības statuss, ieņēmumi no lauksaimnieciskās ražošanas būs jānodrošina 200 *euro* apmērā, rēķinot uz katru kārtējā gadā atbalstam deklarēto un apstiprināto hektāru skaitu;3) no 2017.gada lauksaimnieki, deklarējot lauksaimniecībā izmantojamo zemi vienotā platību maksājuma saņemšanai, varēs aizpildīt iesniegumu, lai saņemtu tiesības iegādāties marķētu dīzeļdegvielu.4) par lucernas aizņemtu platību, uz kuras tiks nodrošināts noteiktais minimālais lauksaimniecības dzīvnieku blīvums, tiks piešķirti 130 litri uz hektāra marķētās dīzeļdegvielas ar samazinātu akcīzes nodokļa likmi. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums skar:1. lauksaimniecības produkcijas ražotājus, kas audzē kukurūzu biogāzes ieguvei. 2016./2017. saimnieciskajā gadā platību (kultūraugu kods 791) dīzeļdegvielas ar samazināto akcīzes nodokļa likmi saņemšanai bija pieteicis 41 lauksaimnieks par kopējo platību 7708 ha;
2. lauksaimniecības produkcijas ražotājus, kam ir bioloģiskās saimniecības statuss. 2016./2017. saimnieciskajā gadā dīzeļdegvielas ar samazinātu akcīzes nodokļa likmi saņemšanai bija pieteikušās 3624 bioloģiskās saimniecības;
3. lauksaimniecības produkcijas ražotājus, kas audzē lucernu lopbarībai. 2016./2017. saimnieciskajā gadā 530 lucernas audzētāji bija pieteikušies dīzeļdegvielas ar samazinātu akcīzes nodokļa likmi saņemšanai.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 8 291 017 | + 647 898 | + 1 295 797  | + 1 295 797  | + 1 295 797  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 291 017 | + 647 898 | + 1 295 797 | + 1 295 797 | + 1 295 797 |
| t.sk., akcīzes nodoklis | 6 852 080 | + 387 759 | + 775 519 | + 775 519 | + 775 519 |
| t.sk., pievienotās vērtības nodoklis | 1 438 937 | + 260 139 | + 520 278  | + 520 278  | + 520 278  |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 8 291 017 | + 647 898 | + 1 295 797 | + 1 295 797 | + 1 295 797 |
| 3.1. valsts pamatbudžets | 8 291 017 | + 647 898 | + 1 295 797 | + 1 295 797 | + 1 295 797 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1. Fiskālās ietekmes aprēķins 2016.gadā

Ar 2016.gada 24. maijā pieņemtajiem grozījumiem Ministru kabineta noteikumos Nr.194 „Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem” grozījumiem (turpmāk – 2016.gada 24.maija grozījumi) tika noteikts, ka, administrējot degvielas ar samazināto akcīzes nodokļa likmi piešķiršanu 2017./2018.saimnieciskajam gadam un turpmākajiem gadiem, ieņēmumos neiekļaus par iepriekšējo gadu Eiropas Savienības atbalsta pasākumos "Bioloģiskā lauksaimniecība" un "Agrovide un klimats" saņemtās maksājumu summas. Akcīzes nodokļa no naftas produktiem 2017. - 2019. gada ieņēmumu prognozēs jau tika ņemta vērā pozitīvā fiskālā ietekme no minētajiem grozījumiem: 2017.gadā +0,85 milj. *euro* un 2018. un 2019. gadā +1,7 milj. *euro*. Fiskālās ietekmes aprēķini tika veikti, pamatojoties uz Lauku atbalsta dienesta sniegto informāciju par 2015./2016.saimnieciskajā gadā apstiprinātajām platībām, kuras deklarējušas saimniecības, kas atbilstoši normatīvajiem aktiem par bioloģisko lauksaimniecību ir sertificētas bioloģiskas saimniecības. 1. 2016.gadā aprēķinātās fiskālās ietekmes pārvērtēšana

Savukārt noteikumu projektā izstrādāto grozījumu fiskālā ietekme uz valsts budžetu tika rēķināta, pamatojoties uz Lauku atbalsta dienesta sniegto informāciju par 2016./2017.saimnieciskajā gadā apstiprinātajām platībām, kuras deklarējušas saimniecības, kas atbilstoši normatīvajiem aktiem par bioloģisko lauksaimniecību ir sertificētas bioloģiskas saimniecības. Rezultātā ir secināms, ka 2016./2017.saimnieciskajā gadā, salīdzinot ar 2015./2016.saimniecisko gadu, deklarētās un apstiprinātās platības, par kurām var piemērot samazināto akcīzes nodokļa likmi, ir ievērojami samazinājušās, kā rezultātā samazinās arī dīzeļdegvielas daudzums, kam tiks piemērota minimālā akcīzes nodokļa likme 50 *euro* par 1000 litriem (2016./2017.saimnieciskajā gadā par 13 063 574 litriem, nevis tikai 5 848 785 litriem, kā tika rēķināts iepriekš). Pamatojoties uz informāciju par 2016./2017.saimnieciskajā gadā apstiprinātajām platībām, kuras deklarējušas saimniecības, kas atbilstoši normatīvajiem aktiem par bioloģisko lauksaimniecību ir sertificētas bioloģiskas saimniecības, kopējā fiskālā ietekme uz valsts budžetu no 2016. gada 24. maija grozījumiem:2017. gadā būtu + 2 299 908 *euro*, t.sk.:* no akcīzes nodokļa + 1 900 750 *euro*: (((0,341 *euro*/l – 0,05 *euro*/l)\*( 13 063 574))/2 = + 1 900 750 *euro*);
* no pievienotās vērtības nodokļa +399 158 *euro* ((+1 900 750\*0,21) = +399 158 *euro*).

2018., 2019. un 2020.gadā +4 599 815 *euro*, t.sk.:* no akcīzes nodokļa + 3 801 500 *euro*: ((0,341 *euro*/l – 0,05 *euro*/l)\*( 13 063 574) = + 3 801 500 *euro*);
* no pievienotās vērtības nodokļa +798 315 *euro* ((+3 801 500\*0,21) = +798 315 *euro*).

Tā kā fiskālā ietekme 850 998 *euro* apmērā 2017. gadā un 1 701 996 *euro* apmērā turpmākajos gados jau ir ņemta vērā, veidojot akcīzes nodokļa no naftas produktiem ieņēmumu plānu 2017. – 2019. gadam, **papildus fiskālā ietekme no 2016. gada 24. maija grozījumiem:****2017. gadā būs 1 448 909 *euro*,** t.sk.:* no akcīzes nodokļa + 1 049 752 *euro*: ((1 900 750 *euro* – 850 998 *euro*) = 1 049 752 *euro)*;
* no pievienotās vērtības nodokļa +399 158 *euro* ((+1 900 750\*0,21) = +399 158 *euro*).

**2018, 2019. un 2020. gadā būs 2 897 819 *euro***, t.sk.:* no akcīzes nodokļa + 2 099 504 *euro*: (3 801 500 *euro* – 1 701 996 *euro* = 2 099 504 *euro)*;
* no pievienotās vērtības nodokļa +798 315 *euro* ((+3 801 500\*0,21) = +798 315 *euro*).
1. Noteikumu projektā veikto grozījumu fiskālās ietekmes aprēķins

Paredzams, ka piešķirtais dīzeļdegvielas daudzums, kam tiks piemērota minimālā akcīzes nodokļa likme 50 *euro* par 1000 litriem, saimnieciskajā gadā palielināsies par 4 297 950 litriem tiem lauksaimniecības produkcijas ražotājiem, kas saimnieko sertificētā bioloģiskā saimniecībā, ieņēmumu slieksni no lauksaimnieciskās ražošanas nosakot 200 *euro* no hektāra apmērā.Palielinot dīzeļdegvielas daudzumu par katru atbalsttiesīgo hektāru no 100 līdz 130 l par lucernas aizņemtu platību, uz kuras tiks nodrošināts minimālais lauksaimniecības dzīvnieku blīvums, paredzams, ka piešķirtais dīzeļdegvielas daudzums, kam tiks piemērota minimālā akcīzes nodokļa likme 50 *euro* par 1000 litriem, palielināsies par 248 235 litriem. Nosakot augstākus pārrēķināšanas koeficientus tādām dzīvnieku sugām, kā trusis, briedis (staltbriedis), stirna un ziemeļamerikas briedis (baltastes un melnastes briedis), paredzams, ka piešķirtais dīzeļdegvielas daudzums, kam tiks piemērota minimālā akcīzes nodokļa likme 50 *euro* par 1000 litriem saimnieciskajā gadā palielināsies par 3 593 litriem.Tā kā saimnieciskais gads sākas kārtējā gada 1. jūlijā, tad 2017.gada II pusgada fiskālā ietekme būs –  801 012 *euro*, t.sk.:no akcīzes nodokļa – 661 993 *euro*: ((0,341 *euro*/l – 0,05 *euro*/l)\*( 4 297 950 + 248 235 + 3 593)/2 = – 661 993 *euro*);no pievienotās vērtības nodokļa – 139 019 *euro*: ((– 661 993\*0,21) = – 139 019 *euro*).Fiskālā ietekme 2018., 2019. un 2020.gadā kopā – 1 602 022 *euro*, t.sk.:no akcīzes nodokļa – 1 323 985 *euro*: ((0,341 *euro*/l – 0,05 *euro*/l)\*( 4 297 950 + 248 235 + 3 593) = – 1 323 985 *euro)*;no pievienotās vērtības nodokļa – 278 037 ((–1 323 985\*0,21) = – 278 037 *euro*).1. **Kopējā fiskālā ietekme**

**Fiskālā ietekme 2017.gadā būs +  647 898 *euro***, t.sk.:no akcīzes nodokļa +387 759 *euro* ((1 049 752 - 661 993) = +387 759 *euro)*.no pievienotās vērtības nodokļa +260 139 ((399 158 - 139 019) = +260 139 *euro*.)**Fiskālā ietekme 2018., 2019. un 2020.gadā kopā +1 295 797 *euro*** t.sk.:no akcīzes nodokļa + 775 519 *euro* ((2 099 504 – 1 323 985) = + 775 519 *euro*).no pievienotās vērtības nodokļa +520 278 *euro* ((798 315– 278 037)= +520 278 *euro*).Aprēķinātā ietekme uz valsts budžetu par grozījumu, kas paredz atcelt tiesības lauksaimniecības produkcijas ražotājiem iegādāties dīzeļdegvielu ar samazināto akcīzes nodokļa likmi par zemes platībām, kurās audzē kukurūzu biogāzes ieguvei, ir norādīta likuma “Grozījumi likumā “Par akcīzes nodokli””, kas pieņemts Saeimā 2016.gada 23.novembrī, kā arī ir ņemta vērā, izstrādājot likumu “Par valsts budžetu 2017.gadam” un likumu “Par vidēja termiņa budžeta ietvaru 2017., 2018. un 2019.gadam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts saskaņošanai biedrībām „Lauksaimnieku organizāciju sadarbības padome”, "Zemnieku saeima", "Latvijas Lauksaimniecības kooperatīvu asociācija", "Lauksaimniecības statūtsabiedrību asociācija", "Latvijas Pārtikas uzņēmumu federācija", "Latvijas Bioloģiskās lauksaimniecības asociācija", "Latvijas Jauno zemnieku klubs", "Latvijas Zemnieku federācija" un "Lauksaimnieku apvienība". |
| 2. | Sabiedrības līdzdalība projekta izstrādē | Projekta izstrādes laikā ir notikušas konsultācijas ar biedrībām „Lauksaimnieku organizāciju sadarbības padome”, "Zemnieku saeima", "Latvijas Bioloģiskās lauksaimniecības asociācija”, "Latvijas Lauksaimniecības kooperatīvu asociācija", "Lauksaimniecības statūtsabiedrību asociācija", "Latvijas Pārtikas uzņēmumu federācija", "Latvijas Jauno zemnieku klubs", "Latvijas Zemnieku federācija" un "Lauksaimnieku apvienība". |
| 3. | Sabiedrības līdzdalības rezultāti | Atzinumi ar iebildumiem saņemti no biedrībām "Zemnieku saeima", "Latvijas Bioloģiskās lauksaimniecības asociācija” un “Latvijas biogāzes asociācija”. Biedrība “Zemnieku saeima” un biedrība “Latvijas biogāzes asociācija” iebilst pret to, ka sākot ar 2017./2018.saimniecisko gadu nevarēs iegūt tiesības iegādāties degvielu ar samazināto akcīzes nodokļa likmi, par zemes platību, kurās tiek audzēta kukurūza biogāzes ieguvei. Iebildums nav ņemts vērā, jo 2016.gada 23.novembrī Saeimā tika pieņemti grozījumi likuma “Par akcīzes nodokli” 18.panta piektās daļas 2.punkta “a” apakšpunktā, kas nosaka, ka, sākot ar 2017./2018.saimniecisko gadu, tiesības iegādāties degvielu ar samazināto akcīzes nodokļa likmi nevarēs iegūt par zemes platību, kurā tiek audzēta kukurūza biogāzes ieguvei. Biedrība “Latvijas bioloģiskās lauksaimniecības asociācija” ierosina noteikt bioloģiskajām saimniecībām minimālo lauksaimniecības ieņēmumu slieksni 150 euro apmērā. Ierosinājums nav ņemts vērā, jo tam ir ievērojama fiskāla ietekme uz valsts budžetu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Lauku atbalsta dienests, Lauksaimniecības datu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Zemkopības ministrs J.Dūklavs

Zemkopības ministrijas valsts sekretārs D.Lucaua

Karlapa 67027121

agrita.karlapa@zm.gov.lv